jkorsvik/nowiki_second_scrape_merged huggingface dataset:
Stuttsmåarve

Stuttsmåarve er en liten fjellplante i nellikfamilien.
Den er en lav, flerårig urt som vokser i små tuer bygget opp av flere bladrosetter. Den blir sjelden høyere enn 3 cm. Bladene er spisse og glatte. Den ligner på slektningen jøkularve, men kan skilles på at blomstene som regel er femtallige. Arten vokser på fuktig berg og grus, ofte ved snøfonner, på kalkholdig grunn.
Stuttsmåarve har en amfiatlantisk utbredelse; det vil si at den finnes i nordlige strøk på begge sider av Atlanterhavet. Arten forekommer i Canada og på Vest-Grønland, ett sted på Øst-Grønland, Island, Jan Mayen, Svalbard, Norge og Nord-Sverige. På det norske fastlandet opptrer stuttsmåarve som en bisentrisk fjellplante. Arten har et sørlig utbredelsesområde i Jotunheimen, Dovrefjell og Trollheimen, og et nordlig utbredelsesområde fra Saltdal til Nordkapp. De fleste funnene i Nord-Norge er gjort i Troms.
Utbredelsen gjør at botanikerne har ment at stuttsmåarve har overlevd istiden i lokale refugier. Molekylærgenetiske studier har stort sett bidratt med argumenter mot denne såkalte overvintringsteorien. I 2011 ble det likevel publisert en artikkel der det hevdes at stuttsmåarve må ha overlevd siste istid i refugier et sted i det sørlige Skandinavia.


== Referanser ==


== Kilder ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 92. ISBN 82-512-0355-4. 
Stuttsmåarve i Artsdatabanken. Besøkt 30. april 2016.
«Tuvnarv». Den virtuella floran. Besøkt 30. april 2016. 
K.B. Westergaard m.fl. (2011). «Glacial survival may matter after all: nunatak signatures in the rare European populations of two west-arctic species». Mol. Ecol. 20 (2): 376–393. ISSN 1365-294X. doi:10.1111/j.1365-294X.2010.04928.x. 


== Eksterne lenker ==
(en) Stuttsmåarve i Encyclopedia of Life 
(en) Stuttsmåarve i Global Biodiversity Information Facility 
(no) Stuttsmåarve hos Artsdatabanken 
(sv) Stuttsmåarve hos Dyntaxa 
(en) Stuttsmåarve hos ITIS 
(en) Stuttsmåarve hos NCBI 
(en) Stuttsmåarve hos Panarctic Flora 
(en) Stuttsmåarve hos The International Plant Names Index 
(en) Stuttsmåarve hos Tropicos 
Stuttarve – Nordaflora
Driva (bygd)

Driva er et bygdelag i Oppdal kommune i Trøndelag. Det ligger øst for elva Driva i Drivdalen, og 6 km sørvest for kommunesenteret Oppdal (Auna). Drivdalen oppvekstsenter ligger her. E6 passerer gjennom stedet. Det gjør også Dovrebanen, men Driva stasjon er nedlagt som stoppested. Stasjonen ble bygget tidlig på 1900-tallet, da Driva hadde vokst frem som et lite handelssted, først med småhandel på Lo og Rise, senere med Oppdals første samvirkelag.


== Referanser ==
Taraka

Taraka (Bayan ng Taraka) er en kommune på Filippinene. Kommunen ligger på øya Mindanao og tilhører provinsen Lanao del Sur. Folkemengden var i 2015 på 23 644 innbyggere.I april 1904 ble slaget ved Taraca utkjempet mellom moroer og amerikanere.


== Barangayer ==
Taraka er inndelt i 43 barangayer per 30. september 2019.


== Referanser ==


== Kilder ==
Philippine Census Information


== Eksterne lenker ==
Official Website of Taraka, Lanao del Sur
Local Governance Performance Management System Arkivert 4. mars 2016 hos Wayback Machine.
Driva (Jølster)

Driva er ei elv og et vassdrag i Jølster kommune i Sogn og Fjordane. Den er ei sideelv til Stardalselva, som den løper sammen med 2 kilometer nordvest for Fonn og 10 km øst for Klakegg. Driva har utspring fra Storevatnet mellom Oldedalen og Stardalen.


== Fotnoter ==


== Referanser ==
Endolitt

Endolitter er organismer, ofte ekstremofile, som lever i for eksempel stein eller korall. Endolitter har blitt funnet på havdyp så store som tre kilometer,, men også i overflatesteiner i ekstremt tørre og kalde områder, som i Antarktis..


== Referanser ==
Halofil

Halofiler er organismer som er i stand til å overleve og trives i naturmiljø med svært høy salinitet. De fleste av de vokser svært sakte eller ikke i det hele ved lave elektrolyttkonsentrasjoner.
Ulike forfattere opererer med ulike definisjoner på hva en halofil er, men det vanligste er at organismen trenger et saltinnhold fra 0,5 M og oppover i miljøet sitt for å kunne vokse og formere seg. Eksempler på habitat hvor det finnes halofiler kan være Dødehavet, Store Saltsjø ved Salt Lake City og Owens Lake i California.
De fleste halofiler er arker, men det finnes også noen bakterier som trives i slike miljøer.


== Kilder ==
Singleton, Paul & Sainsbury, Diana: Dictionary of Microbiology and Molecular Biology Wiley, 1987
Bill Hader

William Hader (født 7. juni 1978 i Tulsa i Oklahoma) er en amerikansk skuespiller, komiker, produsent og forfatter, mest kjent som en fast del av komikerne bak TV-showet Saturday Night Live, men har også hatt en rekke roller i filmer som Superbad, Hot Rod, Tropic Thunder, Adventureland, Paul, Dumpet av Sarah Marshall, Natt på museet 2 og It: Chapter Two.


== Filmografi (utvalg) ==
2019 – It: Chapter Two
2015 – Inside Out
2014 – The Skeleton Twins
2012 – Men in Black 3
2011 – Paul
2010 – Scott Pilgrim vs. the World
2009 – Istid 3: Dinosaurene kommer
2009 – Year One
2009 – Natt på museet 2
2009 – Adventureland
2009 – Det regner kjøttboller
2008 – Pineapple Express
2008 – Tropic Thunder
2008 – Dumpet av Sarah Marshall
2007 – Superbad
2007 – Hot Rod
2007 – Knocked Up
2006 – Du, jeg og Dupree


== Referanser ==


== Eksterne lenker ==
 (en) Bill Hader – kategori av bilder, video eller lyd på Commons 
(en) Bill Hader på Internet Movie Database 
(sv) Bill Hader i Svensk Filmdatabas 
(da) Bill Hader på Filmdatabasen 
(da) Bill Hader på Scope 
(fr) Bill Hader på Allociné 
(en) Bill Hader på AllMovie 
(en) Bill Hader hos Rotten Tomatoes 
(en) Bill Hader hos The Movie Database 
(en) Bill Hader hos Behind The Voice Actors
I’ve Been Around

«I've Been Around» er en amerikansk sang, skrevet av Fats Domino.
Domino spilte den selv inn. «I've Been Around» ble utgitt på singlen Imperial X5629 i 1959. A-siden var «Be My Guest».


== Coverversjoner ==
The Animals. Utgitt på EP-platen The Animals (Columbia SEG 8400) i Storbritannia i mars 1965.


== Norsk versjon ==
Viggo Sandvik Hansen og Eldar Vågan har skrevet en norsk tekst. Den bærer tittelen «Jaha, jaha-ha-ha».


=== Innspilling ===
Vazelina Bilopphøggers. Utgitt på LP-platen På tur (Tiger SLP 99002) i 1993.


== Listeplasseringer ==
Mens «Be My Guest» lå som høyest på en åttendeplass på Billboard Hot 100-listen gjorde «I've Been Around» det bra på listene på egen hånd. Den lå som høyest på en 19.-plass på Billboard Hot R&B Sides-listen og nådde en 33.-plass på Billboard Hot 100-listen


== Referanser ==
Vegard Venli

Vegard Førland Venli (født 7. oktober 1986) er norsk journalist som mottok Den store journalistprisen i 2016 og 2022, samt SKUP-prisen i 2022. Han er gitarist og låtskriver, blant annet med bakgrunn fra norskrock-bandet Begjær og dansebandet Pegasus fra 2006 til 2008. 
Han arbeider fra mai 2021 som journalist i Aftenposten, tidligere i NRK og Dagbladet,  er medlem av Pressens offentlighetsutvalg siden 2007, og har holdt en rekke foredrag om bruk av offentlighetsloven som journalistisk arbeidsverktøy.


== Utmerkelser ==
2010: Diplom, Akershus journalistlag for arbeidet i Varingen med saken «Skateparken ingen ville ha»
2011: LLAs journalistpris for arbeidet i Varingen med saken om  Nittedal kommunes milliontap på aksjemarkedet og finansrådgiverens honorarer. Diplom fra Akershus journalistlag for samme sak.
2013: Diplom, Fagpressens gravepris for arbeidet i Kommunal Rapport med saken Reklamens pris.
2014: Diplom, Fagpressens gravepris for arbeidet i Kommunal Rapport med saken Kommunetoppenes gull-avtaler.
2015: Fagpressens gravepris for arbeidet i Kommunal Rapport med Leverandørprosjektet og kampen for åpne aksjonærdata.
2016: Flavius-prisen for arbeidet med å åpne aksjonærregisteret.
2016: Den store journalistprisen for arbeid med å gjøre aksjonærregisteret tilgjengelig.
2016: Fagpressens gravepris for Åpenhetskampen
2017: Data-Skup for «Søppelkrisa i Oslo». Skup-diplom for samme sak.
2018: Diplom, Data-Skup for artikkelserien «Konkursgjengangerne».


== Diskografi ==


=== Pegasus ===
Pegasus (2007)
Vingeslag (2008)
17 + 2 (2012)


=== Andre deltagelser ===
Diverse artister: På dansefot 5 (2007)
Diverse artister: Dansefestivalen Sel 2007 (2007)
Diverse artister: På dansefot 6 (2007)
Diverse artister: Dansebandfestivalen Seljord 2007 (2007)
Diverse artister: På dansefot 8 (2008)
Casanova: Andre akt (2008)
Diverse artister: På dansefot 9 (2008)
Diverse artister: Sommerfest! (2010)
Diverse artister: Jackpot! - Norges 20 største dansebandhits (2011)


== Referanser ==
Stevie Chalmers

Thomas Stephen Chalmers (født 26. desember 1936 i Garngad i Glasgow, død 29. april 2019) var en skotsk fotballspiller som særlig er kjent for å ha laget en avgjørende målet for Celtic på det såkalte «Lisbon Lions» i Europacupen på Estádio Nacional i Lisboa, Portugal 25. mai 1967, da Celtic slo Internazionale fra Milano 2–1.
Chalmers spilte i 13 sesonger for Celtic mellom februar 1959 og september 1971, og var med på 6 seriemesterskap, 3 Scottish Cup og 5 ligacuper, i tillegg til hans deltakelse på Lisbon Lions. Etter å ha forlatt Celtic Park, hadde han den kort deltakelse på Greenock Morton og Partick Thistle før han la opp i 1975.


== Referanser ==


== Eksterne lenker ==
(en) Stevie Chalmers – UEFA 
(en) Stevie Chalmers – national-football-teams.com 
(en) Stevie Chalmers – EU-Football.info 
(en) Stevie Chalmers – Skottlands fotballforbund 
Spillrprofil hos det skotske forbundet
Profil på Celticwiki
Blackout (film fra 1986)

Blackout er en norsk thriller fra 1986, regissert av Erik Gustavson. Filmen handler om eks-privatdetektiven Werner, spilt av Henrik Scheele og er en norsk kriminalfilm i film noir-tradisjonen. Filmen er også omtalt som en melankolsk thriller.


== Roller ==
Henrik Scheele
Juni Dahr
Elisabeth Sand
Tone Danielsen
Kim Haugen
Rannov Nilsen
Dag Moe
Aamund Johannesen
Monica Mortensen
Franklin Farr
Ketil Siem
Erik Malm
Sverre Horge
Harald Are Lund
Bente Tovik
Tord Nygård
Inger Cecilie Weedon
Tommy Körberg
Per Bronken
Peter Lindbæk
Ella Hval
Hans Jacob Sand
Kalle Øby
Terje Strømdahl
Espen Dekko
Pål Bucher Skjønberg
Ramon Gimenez
Johan Fillinger
Wenche Kvamme
Bernt Erik Larssen


== Eksterne lenker ==
(en) Blackout på Internet Movie Database 
(no) Blackout i Nasjonalbibliotekets filmografi 
(no) Blackout hos Filmfront 
Blackout (1986 film) hos Filmweb
Peder Harboe Hertzberg

Peder Harboe Hertzberg (født 4. juli 1728, død 1. januar 1802) var en norsk prest, mest kjent for sin innsats som folkeopplyser i forbindelse med innføring av potetdyrking i Norge. Han var far til Nils Hertzberg, også prest og representant ved det overordentlige Storting i 1814.


== Se også ==
Potetprest


== Referanser ==


== Eksterne lenker ==
Om Peder Harboe Hertzberg, fra Illustreret norsk konversationsleksikon
Om Peder Harboe Hertzberg, fra Lokalhistoriewiki
Peder Hertzberg hos Norsk biografisk leksikon
Potetpresten på Finnås, Lokalhistorie.no
Da poteten kom til Norge, artikkel hos Norgeshistorie.no
Stefan Spång

Stefan Åke Spång (født 30. januar 1965) er en svensk musiker og trommeslager. Han var trommeslager i Pegasus fra 2007 til 2008 og deltok på albumet Vingeslag. Han spiller i dag i rockebandet Bada Byng Crew der han foruten å spille trommer også har produsert flere av bandets utgivelser.


== Diskografi ==


=== Pegasus ===
Vingeslag (2008)
17 + 2 (2012)


=== Bada Byng Crew ===
Trial and... error (2010)
The Truth (2011)
EP (2014)
BBC III (2014)
Dangerous/One (2016)


=== Andre deltagelser ===
Diverse artister: På dansefot 8 (2008)
Diverse artister: På dansefot 9 (2008)
Rigmor Nicolowna Wiers-Jenssen

Rigmor Nicolowna Wiers-Jenssen (født 8. januar 1874 i Arendal, død 30. januar 1934) var en norsk forfatter som publiserte under psevdonymet Amalie Pettersen f. Schwanenflügel. Hennes genre var humoristiske fortellinger.
Foruten en serie bøker som forega å være Amalie Pettersens selvbiografiske beretninger, skrev hun også kortere historier. Hun hadde blant annet bidrag på trykk i flere årganger av årbøkene Humør. I 1923 utga forlaget hennes debutboken Pettersens i en såkalt «Jubeludgave i anledning af forfatterindens 50 aars fødselsdag», med illustrasjoner av Arnold Thornam.
Hun var datter av kjøpmann Henrik Gustav Danielsen og Otilia Dedekam Hald. Den 9. oktober 1894 giftet hun seg med teatermannen og forfatteren Hans Wiers-Jenssen. Ekteskapet ble inngått i Arendal. Sammen fikk de sønnen Johan Henrik Wiers-Jenssen (1897–1951).


== Bibliografi ==
Pettersens, 1911
Pettersen og jeg, 1914
Pettersens store sygdom, 1915
Pettersens paa Persroas pensjonat. En sommerroman i 12 kapitler, 1918
Omkring Petterspladsen, 1919
Pettersens paa udenlandsreise, 1922


== Referanser ==


== Eksterne lenker ==
(no) Rigmor Nicolowna Wiers-Jenssen i Store norske leksikon
Breitenbrunn (Erzgebirge)

Breitenbrunn er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 5 935 innbyggere den 31. desember 2010.
En av bydelen Breitenbrunn er Antonshöhe.


== Referanser ==


== Eksterne lenker ==
(de) Offisielt nettsted 
(en) Breitenbrunn/Erzgeb. – kategori av bilder, video eller lyd på Commons
Kenneth Wold

Kenneth Wold (født 13. februar 1983) er en norsk fotballtrener som har trent blant annet Manglerud Star Toppfotball og Linderud-Grei Toppfotball.


== Personlige liv ==
Kenneth er vokst opp på Haugerud i Groruddalen. 


== Karriere ==
Wold startet sin trener karriere i Oppsal som trener på junior- og aldersbestemte lag før han gikk til Manglerud Star Toppfotball i 2006 som assistent for damelaget der i 1. divisjon.  Fra 2007 – 2009 hadde han roller rundt lagets herre lag i 2. divisjon. I 2010 tok han over som hovedtrener for damelaget til Manglerud i 1. divisjon og ledet dem til en 6.-plass på tabellen. Manglerud Star Toppfotball gikk konkurs i mars 2011 og Wold tok over Linderud-Grei Toppfotball 1. juni 2011. Kenneth Wold har hovedansvar for LGT sesongen 2012 i 1. divisjon.
Han hadde senere hovedansvar for Aurskog-Høland G16 i 2016. I den sesongen vant de 1.divisjon.
Fredrik Bødtker

Fredrik Christian Bødtker (født i 31. august 1869 i Trondheim, død i 2. august 1931 i Bærum) var en norsk illustratør, fotograf og gullsmed. Han illustrerte blant annet den humoristiske og tildels satiriske boken Ny ABC med hane for alle snille og voksne børn av forfatterekteparet Clara Thue Ebbell og Bendix Joachim Ebbell. I tillegg til arbeidet som bokillustratør leverte han tegninger til vittighetsblader og dagspressen.


== Referanser ==


== Eksterne lenker ==
(no) Fredrik Christian Bødtker i Fotografregisteret.
Rodney «Gipsy» Smith

Rodney «Gipsy» Smith (født 31. mars 1860 i Epping Forest i England, død 4. august 1947 til havs under atlanterhavsoverfart) var en britisk evangelist som i over 70 år dro rundt på vekkelsesturneer i USA og Storbritannia. Han var en av de første som sluttet seg til Frelsesarmeen.


== Liv og virke ==


=== Bakgrunn ===
Rodney Smith vokste opp fullstendig uten skolegang, i en fattig men kjærlig familie som livnærte seg ved å selge kurver, klesklyper og gjenstander tilvirket av tinn. Han tilhørte Romfolket, og mistet tidlig sin mor i kopper. 
Faren Cornelius Smith havnet til stadighet i fengsel for ulike lovbrudd. Men under ett av disse fengselsoppholdene gjorde fengselsprestens forkynnelse inntrykk på ham, og Cornelius og brødrene hans omvendte seg en tid etter på et vekkelsesmøte. Disse «omvendte sigøynerne» («The Converted Gypsies») ble et begrep og et fenomen, og fra 1873 av var de engasjert i en rekke evangelistiske kampanjer.
Rodney Smith selv var 16 år da han omvendte seg i 1876. Han lærte seg på egen hånd å lese og skrive.


=== Forkynner ===
Han begynte tidlig å holde prekener. Når han møtte folk sang han ofte salmer for dem, og han ble kjent som «den syngende sigøynergutten» («the singing gypsy boy»). I 1877, da han var 17 år gammel, sa Rodney Smith ja til å bli evangelist for William Booth, som få år tidligere hadde etablert den menigheten som fra 1878 av skulle bli hetende Frelsesarmeen. 
Han tjente Booth og hans menighet i seks år, men i 1882 mottok Rodney og hans kone i strid med Frelsesarmeens reglement noen gaver som førte til at de ble ekskludert fra menigheten.
Rodney Smith fortsatte imidlertid som metodist-forkynner, og holdt vekkelsesmøter både i Storbritannia og USA. På begge sider av Atlanteren oppsøkte han flittig sigøynerleirer på sine vekkelsesturneer, og han brøt ofte og gjerne ut i spontan salmesang for å fremme sitt budskap.
Under første verdenskrig tjente han som predikant for de britiske militære troppene i Frankrike, og var ofte langt fremme ved frontlinjen. Denne krigstjenesten førte til at kong Georg VI utnevnte ham til ridder av Order of the British Empire.


== Referanser ==


== Litteratur ==
Den norske forfatteren Clara Thue Ebbell utga i 1937 boken Sigøyneren Gipsy Smith" om evangelistens liv og virke.
Battambang

Battambang (khmer: បាត់ដំបង) er en by vest i Kambodsja. Den ligger langs elva Sangker og er hovedstad i provinsen Battambang. Nærheten til Thailand gjør den til en viktig by økonomisk, og en av hovedveiene mellom Phnom Penh og Thailand, riksvei 5 går gjennom byen. Byen har også en flyplass, som riktignok ikke er i drift, og er knyttet til jernbanenettet.


== Historie ==
Byen og provinsen var underlagt Thailand på 1800-tallet, men etter press fra Frankrike ble den tilbakeført til Kambodsja i 1907. Under Lon Nols regime (1970–1975) økte befolkningen betraktelig, men da Røde Khmer overtok makten i landet i 1975 ble Battambang som de fleste andre urbane områder i Kambodsja tømt for mennesker. Selv etter Demokratisk Kampucheas fall i 1979 var Røde Khmers innflytelse sterk i et tiår framover, men byen har vokst kraftig og er i dag en av de største i Kambodsja. 

		
		


== Referanser ==


== Eksterne lenker ==
Offisielt nettsted 
(en) Battambang – kategori av bilder, video eller lyd på Commons
Kampong Chhnang

Kampong Chhnang er hovedstad i provinsen Kampong Chhnang i Kambodsja. Byen ligger langs elva Tonle Sap og er en av de viktigste fiskehavnene i landet. Langs elva ligger det også hus på stylter og flytende markeder som selger keramikk fra de omkringliggende landsbyene.
Byen ligger langs riksvei 5, og er knyttet til resten av landet med jernbane og en flyplass med innenrikstrafikk.
From a Jack to a King

«From a Jack to a King» er en amerikansk country-sang, skrevet av Ned Miller. Den var opprinnelig en crossoverhit for ham. Miller skrev også «Dark Moon», «A Falling Star» og flere andre countrysanger. 
Britiske Les Carle med akkompagnement dirigert av James Wright har spilt inn en coverversjon. Den ble utgitt på singlen Embassy WB 557 i Storbritannia i mars 1963.  
Elvis Presley spilte inn sangen i American Sound Studio i Memphis, Tennessee, 21. januar 1969. Hans versjon ble utgitt på den doble LP-platen From Memphis to Vegas/From Vegas to Memphis (RCA Victor LSP-6020) 14. oktober 1969. Produsenter var Felton Jarvis og Chips Moman.Countryartisten Ricky Van Shelton spilte inn en coverversjon i 1988. Den ble Sheltons femte # 1-sang på Billboard Hot Country Singles-listen


== Ned Millers versjon ==
Originalversjonen ble spilt inn av Ned Miller fra Rains (i nærheten av Vernal) i Utah. Den ble spilt inn for plateselskapet Fabor, men utgitt på singlen Dot 45-15601 i juni 1957. Produsent var Jack Fabor. B-siden var «Parade of Broken Hearts». Millers versjon fikk ikke suksess før han overtalte Fabor til å gjenutgi den fem år senere. Etter gjenutgivelsen på singlen Fabor 114 i september 1962 ble sangen en crossoverhit og plasserte seg på Top Ten på de amerikanske Billboard country- (# 2), pop- (#6) og adult contemporary-listene (# 3). I tillegg lå Millers versjon som høyest på en andreplass på den britiske singlelisten. Dessuten var From a Jack to a King den sjette mest spilte singlen i Storbritannia i 1963.«From a Jack to a King» ble også utgitt på en LP-plate med samme tittel (Fabor FLP 1001) i 1963. 
Millers suksess på listene ble imidlertid begrenset etter den sangen og i 1970-årene sluttet han fullstendig å spille inn plater.


== Ricky Van Sheltons versjon ==
Countryartisten Ricky Van Shelton spilte inn sin versjon av «From a Jack to a King» 19. januar 1988. Den ble utgitt på singlen Columbia 38-08529 24. desember 1988. B-siden var «The Picture».
«From a Jack to a King» var hentet fra LP-platen Loving Proof (Columbia FC 44221). Den ble utgitt i 1988.
Sheltons versjon ble hans femte sammenhengende # 1-sang på Billboard Hot Country Singles-listen.


== Norsk versjon ==
Lasse Hovd har skrevet en norsk versjon. Den har tittelen «Jeg har trumfen på hånd».


=== Innspilling ===
Kjell Finnestad & The Teddy Boys. Utgitt på LP-platen Møt Kjell Finnestad & The Teddy Boys (Mini Troll TSLP 303) i 1969


== Listeplasseringer ==


== Referanser ==
Akademisk kvarter

Akademisk kvarter er et uttrykk som stammer fra universitetene, akademia, hvor det betegner det første kvarteret av hver forelesningstime innen undervisningen begynner og til den reelt begynner.Det er etter gammel skikk den tiden en foreleser og da særlig en universitetsprofessor, kunne tillate seg å komme for sent i forhold til annonsert tidspunkt for en universitetsforelesning, spesielt når den kunngjorte tiden var et helt timetall. Ved Universitetet i Oslo ble klokkeslettet for forelesningene kunngjort slik inntil 1915, men siden har det kunngjorte klokkeslettet vært å forstå uten akademisk kvarter. Ved universiteter i Norge er det nå vanlig at forelesninger begynner 15 minutter over hel, f.eks. 10:15, slik at det akademiske kvarteret allerede er tatt høyde for og studentene slipper å sitte og vente.
Det akademiske kvarter har sin opprinnelse i de gamle universitetsbyene, i en tid da det ikke var normalt for studenter å ha på seg armbåndsur. Når kirkeklokka ringte på hel time hadde studenten da et kvarter på å komme seg hjemmefra til time.Uttrykket har gått inn i vanlig dagligtale som en sosialt akseptabelt tid å komme for sent i forbindelse med private selskap. Uttrykket har også gitt opphav til ordspillet om navnet til Det Akademiske Kvarter i Bergen.


== Referanser ==
Christian Ihlen

Christian Ihlen (født 23. desember 1868 i Holmestrand, død 19. juni 1958 i Oslo) var en prisbelønt professor i teologi.Han var sønn av reder i Holmestrand. Etter examen artium 1886 ved Drammen latinskole ble han cand.theol. 1892. Han gikk inn i  i Høyre og ble innsatt som politisk folketaler 1893–94. Året efter var han redaktør Drammens Tidende. Fra 1895 var han stipendiat ved Det teologiske fakultet (UiO) der han i 1903 var en av søkerne som tapte for Johannes Ording i den såkalte «professorstriden» om å overta professoratet etter avdøde Fredrik Petersen. Ihlen  fikk sin dr.theol. i 1906, og umiddelbar tilsettelse som professor i systematisk teologi ved Det Kongelige Frederiks Universitet hvorfra han ga seg i 1948.
Samtidig var han sekretær og formann i Den norske Israelsmisjon 1908–1948 og redaktør for Misjonsblad for Israel 1908–56. For Luthersk Kirketidende var han medredaktør 1911–18.


== Verv og utmerkelser ==
H.K.H. Kronprinsens gullmedalje 1896 for «Den Paulinske Fremstilling af Forsoningen».


== Referanser ==
Tinglysningsretten

Tinglysningsretten er en domstol som har ansvaret for tinglysningen i Danmark. Domstolen er beliggende i Hobro.
Domstolen ble opprettet 1. januar 2007 som følge av domstolsreformen. I september 2009 overtok Tinglysningsretten tinglysningsoppgavene fra byrettene, og overgikk ved samme anledning til full digital saksbehandling.
Den 21. mars 2011 overgikk Andelsboligbogen og Personbogen til digital form.


== Eksterne lenker ==
Offisielt nettsted
Sø- og Handelsretten

Sø- og Handelsretten er en domstol i København som behandler handelssaker og sjøsaker. Det er borgerlige saker, som krever behandling av sakkyndige. Sø- og Handelsretten består av en president, to visepresidenter, to dommere og et antall sakkyndige.
I saker vedrørende sjøulykker er det ved denne domstolen mannskapet fra det pågjeldende skip skal avgi sjøforklaring, hvis ikke en annen byrett har den stedlige kompetanse.


== Eksterne lenker ==
Offisielt nettsted